অরুণাচলে ভূমিধস, পাহাড় থেকে গড়িয়ে পড়ছে পাথরের চাঁই

ওয়েবডেস্ক- অরুণাচলে (Arunachal) ভূমিধস (Land Slide)। পশ্চিম কামেং (West Kameng) জেলায় একটি ভূমিধসের ফলে তাওয়াং (Tawang) এবং দিরাংয়ের (Dirang) মধ্যে সড়ক যোগাযোগ বিচ্ছিন্ন হয়ে পড়ে। ঘটনাটি ঘটে সোমবার। ভূমিধসের কারণে দিরাং উপবিভাগের স্যাপার ক্যাম্প এলাকায় যানবাহন চলাচল সম্পূর্ণভাবে ব্যাহত হয়ে পড়েছে। এই অবস্থায় ক্ষতিগ্রস্ত হয়েছে দুটি গাড়ি।  সোশ্যাম মাধ্যমে দৃশ্যটি ভাইরাল হয়েছে। ভিডিওতে দেখা গেছে পাহাড় বেয়ে পাথর গড়িয়ে পড়ছে (Boulders Roll Down) এবং রাস্তার ধারে থাকা জিপগুলিতে ধাক্কা খাচ্ছে। আতঙ্কিত যাত্রীরা। ধসের কারণে প্রায় ১২০টি রাস্তা বন্ধ।

এই রাস্তা সামরিক ও বেসামরিক উভয় ধরনের চলাচলের জন্য কৌশলগত দিক থেকে অত্যন্ত গুরুত্বপূর্ণ। কারণ এটি সীমান্তবর্তী তাওয়াং জেলার সঙ্গে সংযোগ রক্ষা করে। সোমবার বৈষ্ণোদেবীর অধিকারীর ইন্দ্রপ্রস্থ রেস্তোরাঁর কাছে একই ধরনের ঘটনা ঘটে। কমপক্ষে ১০০ জন তীর্থযাত্রী আটকা পড়েছেন। ফলে যাত্রাও সাময়িকভাবে বন্ধ হয়ে গেছে। প্রয়োজনীয় যন্ত্রপাতি সহ উদ্ধার অভিযান চলছে।

আরও পড়ুন-  মেঘভাঙা বৃষ্টিতে বিপর্যস্ত ডোডা, মৃত ৪

আগামী ২৮ অগাস্ট পর্যন্ত বজ্রপাত সেই সঙ্গে বৃষ্টির পূর্বাভাস (Heavy Rain) দিয়েছে। অনিনি ও ইংকিওং এলাকাকে হলুদ সতর্কতা জারি করা হয়েছে। ওই অঞ্চলে আকাশ মেঘাচ্ছন্ন থাকবে ও হালকা বৃষ্টির পূর্বাভাস রয়েছে। তবে এই বৃষ্টির পরিমাণ ঘণ্টায় ৫ মিলিমিটারের বেশি ছাড়াবে বলে জানিয়েছে হাওয়া অফিস।

পুলিশ নিশ্চিত করেছে যে এখনও পর্যন্ত কোনও প্রাণহানির ঘটনা ঘটেনি। জেলা প্রশাসন, পুলিশ ও জনকল্যাণ বিভাগের কর্মীরা দ্রুত ঘটনাস্থলে পৌঁছয়। ঘটনাস্থলে অব্যাহত কাদা ও পাথর পড়ার কারণে এখনও পর্যন্ত রাস্তা পরিষ্কারের কাজ শুরু হয়নি। তবে হালকা যানবাহন শুরু হয়েছে। সেগুলি বিকল্প রাস্তা দিয়ে চলাচলের ব্যবস্থা নেওয়া হচ্ছে।

দেখুন আরও খবর-